የአፍሪካ ቀንድ ፖለቲካ ዘርፈ-ብዙ እንደሆነ እና ብዙ አካላትን የሚያካትት ቢሆንም ከቅርብ ጊዜ ወዲህ እየተከሰተ ያለዉ የትላንት ቁመናን ይዞ ብቅ እንዳላለ ይታወቃል። ምክንያቱም የትላንቱ ግንኙነት የአንድ ሀገር ጥቅምን የበላይነት ለማምጣት ተንተርሶ የሚመጣ ግንኙነት ወይንም በቅኝ ገዥዎቻቸዉ ስዉር ፍላጎት የሚመነጭ ግንኙነት አልያም በአካባቢዉ ላይ ጥቅም ኖሮአቸዉ ጫና ለመፍጠር በሚያንዣብቡት አካላት ተፅዕኖ የሚመጣ ግንኙነት እንደነበረ እሙን ነዉ። እንዲህ አይነቱ አካሄድ ከዚህ በኋላ እንደማቀጥል ሁሉም አካል የተረዳ ይመስለኛል። አሁን በለዉጥ ትግሉ በተፈጠረችዋ አዲሷ ኢትዮጵያ ይህ ጨዋታ እንደማያዋጣት ይመከራል። በጠ/ሚ/ሩ የሚመራዉ የአዲሱ አመራር የአፍሪካ ቀንድ ሀገሮች ግንኙነት በዚህ ስሌት እንዳልሆነ ከድርጊቶቻቸዉ መረዳት አያዳግትም። በመቻቻል፤ በፍቅር እና ለጋራ ጥቅም አብረን የቀጣናዉን ሀገራት እናሳድግ የሚል እሳቤ ያለዉ ነዉ።
